Вячаслаў Андрэевіч Мохарт

**Вячаслаў Андрэевіч Мо́харт** ( — ) — вучоны ў галіне ўралогіі, доктар медыцынскіх навук (1969), Заслужаны дзеяч навукі БССР (1982).

## Біяграфія 
Нарадзіўся у вёсцы Шулякі Слуцкага раёна. У 1944 годзе скончыў Грэскую сярэднюю школу і быў прызваны ў Чырвоную Армію. Удзельнік Вялікай Айчыннай вайны на 1-м Беларускім, 2-м Беларускім і 3-м Беларускім франтах у складзе артылерыйскай дывізіі. У 1947 годзе паступіў у Мінскі медыцынскі інстытут, які скончыў у 1953 годзе. У 1953—1956 гг. В. А. Мохарт праходзіў навучанне ў клінічнай ардынатуры Беларускага інстытута ўдасканалення ўрачоў пад кіраўніцтвам М. Н. Жукавай і ў 1956 годзе быў абраны на пасаду асістэнта кафедры ўралогіі. У 1960 годзе абараніў кандыдацкую дысертацыю на тэму «Актиномикоз мочеполовых органов». З 1961 года В. А. Мохарт у Гродзенскім медыцынскім інстытуце, дзе стварыў дацэнцкі курс па ўралогіі. У 1969 годзе абараніў доктарскую дысертацыю на тэму «Материалы экспериментальных и клинических исследований по реиннервации мочевого пузыря». З 1967 года ён на пасадзе дацэнта кафедры ўралогіі Мінскага медыцынскага інстытута, з 1971 года загадчык кафедры і адначасова ў 1971—1992 гг. галоўны пазаштатны уролаг Міністэрства аховы здароўя БССР. З 1971 года В. А. Мохарт працаваў у Беларускім інстытуце ўдасканалення ўрачоў, з 1991 года — на пасадзе загадчыка кафедрай.

Памёр 14 мая 2003 года. Пахаваны ў Мінску на Усходніх (Маскоўскіх) могілках.

## Навуковая і грамадская дзейнасць 
В. А. Мохарту належаць навуковыя працы па клініцы, дыягностыцы і лячэнні раку нырак і мачавога пузыра, актанамікозе мочапалавых органаў, нейрагенным расстройстве мачапускання. Аўтар больш за 240 навуковых прац, у тым ліку 5 манаграфій. Пад яго кіраўніцтвам абаронены 2 доктарскія і 14 кандыдацкіх дысертацый.

З 1971 па 2001 год В. А. Мохарт быў намеснікам старшыні Беларускага таварыства уролагаў. На працягу 10 гадоў уваходзіў у склад рэдакцыйнай калегіі часопіса «Урология и нефрология».

Сярод апублікаваных прац:
* Актиномикоз мочеполовых органов — Минс : Госиздат БССР, 1963.;
* Нейрогенные расстройства мочеиспускания (нейрогенный мочевой пузырь) — Мн., 1970. (разам з М. Я. Саўчанкам);
* Диспансеризация и врачебно-трудовая экспертиза онкоурологических больных: справ. пособие / В. А. Мохорт, Н. А. Нечипоренко. — Минск: Выш. шк., 1992.;
* Современные возможности и перспективы комбинированного и комплексного лечения опухолей мочевого пузыря. // Вестник АМН СССР, 1986, № 6. (разам з А. У. Строцкім);
* История развития урологии в Белоруссии, 1950—1998 гг. — Мн., 1999.

## Узнагароды 
* Ордэн Айчыннай вайны II ступені
* Медаль «За адвагу»
* Медаль «За перамогу над Германіяй у Вялікай Айчыннай вайне 1941—1945 гг.»
* Сярэбраны медаль ВДНГ СССР (1973)
* Ганаровыя граматы Вярхоўнага Савета БССР
* Медаль імя М. І. Пірагова

## Літаратура 
* 

## Спасылкі 
* Мохорт, Вячеслав Андреевич (доктор медицинских наук ; 1924—2003)   // Нацыянальная бібліятэка Беларусі
* *Хворов В.* Мохорт Вячеслав Андреевич // Наследие слуцкого края 
* *Доста Н. И* Памяти Мохорта Вячеслава Андреевича (к 85-летию со дня рождения) // Урологический информационный портал  
* Мохорт Вячеслав Андреевич  // Праект Міністэрства абароны Расійскай Федэрацыі «Память народа»

Катэгорыя:Уролагі СССР
Катэгорыя:Уролагі Беларусі
Катэгорыя:Заслужаныя дзеячы навукі Беларускай ССР
Катэгорыя:Артылерысты Вялікай Айчыннай вайны
Катэгорыя:Узнагароджаныя медалямі РАН